I Robert (Burqundiya hersoqu)

I Robert (; ) — Fransa kralı II Robertin oğlu, Burqundiya hersoqu.

Kapetinqlər sülaləsinin üzvü olan Robert 1011-ci ildə dünyaya gəldi. Atası Fransa kralı II Robert, anası isə onun üçüncü xanımı Arllı Konstansadır. 1025-ci ildə böyük qardaşı Henriylə birlikdə atasına qarşı ayaqlandı. Üstəlik bu üsyanda anaları Konstansa da onları dəstəkləyirdi. Bu üsyanın nəticəsində ataları II Robert Henrini ortaq kral olaraq elan etməyə məcbur edildi. 14 may 1027-ci ildə Reyms şəhərində baş tutan tacqoyma mərasimiylə Henri Fransa kralı elan edildi. Ancaq atasının öldüyü və tək monarx olduğu 1031-ci ilədək mühüm heç bir fəaliyyət göstərmədi.

Böyük qardaşı I Henrixin taxta çıxmasının ardından 1032-ci ildə Burqundiya hersoqu təyin edildi. I Robert səltənəti feodal parçalanmaları ilə təsvir edilir. Bu səbəblə hakimiyyəti boyunca mərkəzi hakimiyyəti gücləndirməyə çalışdı. Bu yolda o, həm yerli zadəganlarla, həm də kilsəylə münaqişələr yaşadı.

İlk evliliyi təxminən 1033-cü ildə Elya Seymurla baş tutdu. Cütlüyün bu nigahından 5 övladı olsa da, 1048-ci ildə boşandılar.

 Huqo (1034-1059), döyüşdə həlak oldu.
 Henri (1035-1074)
 Robert (1040-1113), zəhərlənərək öldürüldü.
 Simon (1045-1087)
 Konstansa (1046-1093), Kastiliya və Leon kraliçası

İkinci evliliyi isə 1046-cı ildə Anju qrafının qızı Blanşla baş tutdu. Bu nigahdan isə 1 qızı dünyaya gəldi.

 Hildeqard (1056-1104), Akvitaniya hersoginyası

 Mənbə 

 Ədəbiyyat 




 Gwatking, H. M., Whitney, J. P., et al. Cambridge Medieval History: Volume III—Germany and the Western Empire. Cambridge University Press: London, 1930.

 İstinadlar